OBRAZLOŽENJE UZ DRUGE IZMJENE I DOPUNE PRORAČUNA GRADA LUDBREGA ZA 2020. GODINU

PRIHODI

Drugom Izmjenom i dopunom Proračuna Grada Ludbrega za 2020. godinu nastoji se uspostaviti ravnoteža između planiranih prihoda i planiranih proračunskih izdataka. Po ovoj drugoj procjeni, tekući prihodi uključujući kapitalne prihode i potpore, iznosili bi 65.613.757 kuna.

Promatrajući ukupne prihode po ovim Izmjenama u odnosu na Plan proračuna u iznosu od 53.999.066 kuna vidljivo je da su ukupni prihodi povećani za 11.614.691 kuna ili za 21,51 %.

Povećanje prihoda planirano je od poreza i prireza na dohodak za 2.248.900 kuna. Tekuće pomoći od inozemnih vlada u EU planiraju se više za 1.110.191 kuna, a ista se odnose na refundaciju uloženih sredstava u realizirane EU projekte. Od Hrvatskih voda planiraju se pomoći u iznosu od 908.000 kuna za sufinanciranje klizišta u Vinogradima Ludbreškim - predio Vinograci.

Za novi EU projekt **Ste(a)m Kids** planirana su i već realizirana sredstva u iznosu od 1.271.000 kuna.

Također za već realizirani projekt izgradnje šumske prometnice u Vinogradima Ludbreškim (predio Lijepa Gorica) i asfaltiranje prometnice Ul. Miroslava Krleže, Kratka ul. i Ul. Franje Kuharića dobivena su sredstva u iznosu od 892.000 kuna. Sredstva od komunalne naknade povećana su za 500.000 kuna, a sredstva od prodaje građevinskog zemljišta (gospodarska zoni Sjever, parcela između Svetišta i Špara) za 3.400.000 kuna. Ovim rebalansom evidentirana su sredstva u iznosu od 361.000 kuna, a ista se odnose na povrat sredstava javnog duga RH iz državnog proračuna za prodane stanove za devize još 1992.godine.

Također u prihode su planirana i sredstva primljenih kratkoročnih zajmova od državnog proračuna , a koja se odnose na pozajmicu za povrat poreza i prireza na dohodak za 2019.godinu u iznosu od 353.000 kuna. Sredstva za koja je država odobrila odgodu plaćanja za poduzetnike kao mjeru za pomoć gospodarstvu uslijed epidemije koronavirusa-Covid 19, također su evidentirana ovim rebalansom u iznosu od 865.000 kuna.

Smanjenje sredstava planirano je kod poreza na korištenje javnih površina za 434.000 kuna zbog epidemioloških razloga u kojima se odvijala proslava Svete Nedjelje u Ludbregu. Porez na potrošnju alkoholnih i bezalkoholnih pića umanjen je za 70.000 kuna zbog zatvaranja ugostiteljskih objekata za vrijeme lockdowna. Prihodi od legalizacije objekata umanjeni su za 50.000 kuna.

**RASHODI**

Promatrajući ukupne rashode po ovim Izmjenama u odnosu na plan proračuna u iznosu od 54.405.715 kuna, vidljivo je da su ukupni rashodi povećani za 11.614.691 kuna ili za 21,35%.

Povećanje rashoda za 50.000kuna planirano je za naknade vijećnicima i predsjednicima mjesnih odbora , a za 30.000 kuna povećana su sredstva za rashode protokola. Za otplatu kamata HBOR-u povećana su sredstva za 33.000 kuna iz razloga što je protekao rok moratorija kredita zbog epidemije koronavirusa-Covid 19. Također iz istog su razloga planirana sredstva u iznosu od 310.000 kuna na ime povrata glavnice.

Mjesnim odborima povećana su sredstva za 100.000 kuna za tekuće i investicijsko održavanje, a za isti iznos povećana su im sredstva za nabavu opreme. Za 50.000 kuna povećana su sredstva za odvodnju atmosferskih voda , a za 550.000 kuna sredstva za održavanje nerazvrstanih cesta.

Komunalne usluge povećane su za 210.000 kuna , a iste se odnose na povećane troškove odvoza komunalnog otpada iz polupodzemnih kontejnera u Vinogradima Ludbreškim. Sredstva za nabavku uredske opreme i namještaja povećana su za 150.000 kuna zbog nabave uredskih stolica , namještaja i kompjuterske opreme koja nije bila godinama zanavljana. Lukomu d.o.o osigurana su dodatna sredstva u iznosu od 525.000 kuna za nabavu i sadnju drvoreda jablanova uz rijeku Bednju i uređenje parka u perivoju dvorca Bačani.

Za izradu projektne dokumentacije osigurano je 140.000 kuna, a za tekuće i investicijsko održavanje svih gradskih objekata 1.000.000 kuna. Dodatna sredstva u iznosu od 70.000 kuna osigurana su za deratizaciju i dezinsekciju. Za intelektualne usluge (geodetsko-katastarske i dr.usluge) osigurano je 100.000 kuna. Varkomu d.o.o Varaždin planirano je 190.000 kuna za izgradnju vodovoda u Vinogradima Ludbreškim (odvojak Mavrek-Bučan). Za kupnju građevinskog zemljišta osigurano je 1.700.000 kuna , a za izgradnju cesta 1.050.000 kuna. Sredstva za izgradnju i rekonstrukciju mostova planirana su u iznosu od 586.000 kuna, a za izgradnju javne rasvjete planirano je dodatnih 556.000 kuna. Značajna sredstva u iznosu od 1.850.000 kuna, kojeg 50% financiraju Hrvatske vode, planirana su za sanaciju klizišta u Vinogradima Ludbreškim. Za nabavu opreme osigurano je dodatnih 500.000 kuna, a isto se odnosi na opremu na Otoku Mladosti (sanitarni kontejner, biojama, sunčalište, tuševi, klupe, skulpture i dr.). Za ugradnju dodatnih rasvjetnih tijela javne rasvjete u Globočecu, Čukovcu, Bolfanu, Hrastovskom i Poljancu osigurano je 85.000 kuna, a za nabavu električnih bicikala dodatnih 60.000 kuna. Za organizaciju i troškove izložbe vina osigurano je 58.000 kuna. Poduzetničkom inkubatoru osigurano je 100.000 kuna. Kod projekata koji se realiziraju uz pomoć EU sredstava izvršene su korekcije u skladu sa dinamikom realizacije aktivnosti u ukupnom iznosu od 1.889.739 kuna. Također planirana su i dva nova projekta „Ste(a)m Kids“ i projekt „Zaželi“

Smanjenje rashoda za 190.200 kuna planirano je kod kapitalnih pomoći FZOEU za nabavu spremnika za prikupljanje komunalnog otpada jer su spremnici nabavljeni u manjoj količini od planiranih. Također izvršeno je smanjenje sredstava na svim planiranim stavkama za naknadu štete uzrokovane prirodnim katastrofama (epidemija koronavirusa-Covid 19) obzirom da su zahtjevi građana i poduzetnika za naknadom štete bili manji od planiranih.

Sve pojedinačne korekcije vidljive su u prijedlogu II Izmjena i dopuna Proračuna Grada Ludbrega za 2020. godinu.

U članku 4. drugih Izmjena i dopuna proračuna predloženo je da iste stupaju na snagu prvog dana od dana objave iz razloga što je u proračunu veliki broj aktivnosti i projekata, zbog čega je potrebno što prije evidentirati poslovne događaje koji nastaju realizacijom istih.

Gradonačelnik predlaže Gradskom vijeću da usvoji II Izmjene i dopune proračuna Grada Ludbrega za 2020. godinu.